पाक क्रिकेट की छवि सुधारना प्राथमिकता : अशरफ  
पाकिस्तान क्रिकेट बोर्ड के नए अध्यक्ष जाका अशरफ ने कहा है कि पाकिस्तान क्रिकेट की छवि सुधारना उनकी प्राथमिकता होगी।
पाकिस्तान क्रिकेट बोर्ड के नए अध्यक्ष जाका अशरफ ने कहा है कि पाकिस्तान क्रिकेट की छवि सुधारना उनकी प्राथमिकता होगी। अशरफ ने एक टीवी चैनल से कहा कि मेरी प्राथमिकता पाकिस्तान क्रिकेट की छवि सुधारना, सटोरियों और मैच फिक्सरों पर रोक लगाना है।  उन्होंने कहा, राष्ट्रपति आसिफ अली जरदारी ने मुझ पर भरोसा जताया है और मैं देश के क्रिकेट के लिए दिन-रात मेहनत करूंगा। पाकिस्तान क्रिकेट पर फिक्सिंग का गहरा साया रहा है। हाल ही में पूर्व टेस्ट कप्तान सलमान बट, तेज गेंदबाज मोहम्मद आसिफ और मोहम्मद आमिर भी स्पॉट फिक्सिंग में प्रतिबंध झेल चुके हैं।  अशरफ ने भारत के साथ क्रिकेट संबंध जल्दी बहाल होने की उम्मीद जताई। उन्होंने कहा, मैं क्रिकेट कूटनीति में भरोसा रखता हूं और उम्मीद है कि सभी क्रिकेट देशों से हमारे संबंध बेहतर होंगे।